**Ο Καραγκιόζης Παλαιστής**

Του Μοσχίδη Χρήστου

-ΚΑΡ. Αααααααααααααααχ! Επιτέλους ξύπνησα. Νωρίς - νωρίς σήμερα, 12 η ώρα. Καλημέρα σε μένα. Ωραίος καιρός. Αλλά πιο ωραίος είμαι γω. Τι όμορφος και λυγερόκορμος που είμαι! Με θαυμάζω!

-ΧΑΤΖ. Καλημέρα αφέντη μου!

-ΚΑΡ. Ποιος γρουσούζης με ξύπνησε πρωί – πρωί; Εσύ είσαι βρε Χατζατζάρη. Πάνω στην ώρα. Έλα κοντά να σου ρίξω καναδυό φάπες να ξεπιαστώ απ’ τον ύπνο. Πάρε κι αυτή, πάρε και την άλλη…

-ΧΑΤΖ. Ωωωωωωωωωωχ! Αχχχχχχχχχχχχχχχχχ! Εχχχχχχχχχχχχχχχχχχχχχ! Ιχχχχχχχχχχχχχχχχχχχχ!

-ΚΑΡ. Πάρε άλλη μία για να πεις και το Ουχ!

-ΧΑΤΖ. Σιγά βρε Καραγκιόζη, θα μου σπάσεις το σβέρκο με τις φάπες σου!

-ΚΑΡ. Λοιπόν τέρμα η πρωινή γυμναστική. Χατζατζάρη εσύ που είσαι καλός ψεύτης, πες μου ένα ωραίο ψέμα να πάει καλά η μέρα μου.

-ΧΑΤΖ. Ωχ! Τι να του πω τώρα; Κάτι για τον εαυτό του. Τον άκουσα πιο μπροστά να λέει πόσο ωραίος είναι. Για να δοκιμάσω λοιπόν… Καραγκιόζη εσύ ου όλη μέρα δουλεύεις σκληρά (στον ύπνο σου) πρέπει να έχεις και δυνατά μπράτσα.

-ΚΑΡ. Καλά ατό ήταν το ψέμα; Αυτό το ξέρει όλος ο ντουνιάς πως είμαι και πολύ παλικάρι…

-ΧΑΤΖ. Όχι, όχι αυτό. Να, άκουσα ότι ο πολυχρονεμένος μας πασάς θέλει να διοργανώσει αγώνες παλέματος. Όποιος νικήσει θα πάρει και την όμορφη κόρη του, τη βεζυροπούλα για γυναίκα του. Είμαι σίγουρος πως αν πάρεις μέρος στους αγώνες θα βγεις πρώτος (έχεις να φας καρπαζιά…)

-ΚΑΡ. Χατζατζάρη, αυτή ήταν η μεγαλύτερη αλήθεια που είπες σήμερα. Λοιπόν το αποφάσισα. Θα πάρω μέρος στους αγώνες, θα νικήσω και θα παντρευτώ τη βεζυροπούλα. Ύστερα, θα χορτάσω επιτέλους φαί. Χατζατζάρη, έλα να προπονηθώ! Πάρε κι αυτή, πάρε και την άλλη…

-ΧΑΤΖ. Ωωωωωωωωωωχ! Αχχχχχχχχχχχχχχχχχ! Εχχχχχχχχχχχχχχχχχχχχχ! Ιχχχχχχχχχχχχχχχχχχχχ!

-ΜΠ.ΓΙΩΡΓΟΣ. Τι του βαράς ατούνου του ζαγάρ ωρέ;

-ΚΑΡ. Γεια χαρά σου θείο, τι χαμπάρια;

-ΜΠ.ΓΙΩΡΓΟΣ. Μι ρουτάει του κουτάβ. Ιέμαθα ότι θα παλιαίψουν παλικάρια για του χερ τσ’ κουπελιάς. Ικεί στα μαρμαρένια αλλώνια κι ήρθα να τα τσακίσου ούλα. Δικιάμ’ νύφ θα γενεί.

-ΚΑΡ. Μα εσύ θείο είσαι γέρος…

-ΜΠ.ΓΙΩΡΓΟΣ. ναι, αλλά ιέχου γιρή γκλύτσα κι όπιους κουτάει ας ζυγώς…

-ΧΑΤΖ. Μπαρμπα Γιώργο, ευχαριστώ που μ’ έσωσες από τις φάπες του Καραγκιόζη.

-ΜΠ.ΓΙΩΡΓΟΣ. Τι φχαριστάς ισύ ωρέ κουτάβ; Ιμένα που μι βλέπς, ρουβόλσα πέντι πλαγούλις για να κατέβου στη πουλιτία, κι να παλέψου. Θέλου μι τα λεφτά τα΄προίκας να πάρου κι άλλα γίδια και πρόβατα.

-ΚΑΡ. Αμάν, έχει πλάκα να παλέψω με τη μαγκούρα του Μπαρμπα Γιώργου!

-ΜΟΡΦ. Ουί, ουί, γεια σας γεια σας.

-ΚΑΡ. Ώρε μανούλα μου, τι μύτη είν’ τούτη, σα μπουλντόζα μοιάζει. Βρε, καλώς τον Μορφονιό

-ΜΟΡΦ. Καλημερίζω σας παιδάκια. Χαίρετε, τι κάνετε, καλά ευχαριστώ! Ουί, ουί, τριαλαλά, τριαλαλά.

-ΚΑΡ. Τι χαμπάρια Μορφονιέ; Τι νέα απ΄ την πλατεία; Πόσο τρων τα περιστέρια;

-ΜΠ.ΓΙΩΡΓΟΣ. Τι θελς ισύ ουρέ ιδώ; Μην ίρθις για του πάλεμα;

-ΜΟΦ. Πρόσεξε γέρο γιατί εμένα που βλέπεις είμαι πολύ δυνατός. Κοίταξε μπράτσα! Με ταΐζει γαλατάκι φρέσκο η μαμά μου. Θα σε κάνω ντα, να μάθεις.

-ΜΠ.ΓΙΩΡΓΟΣ. Χα, χα, σ’ άκουσ’ η γκλίτσαμ κι στράβουσει ουρέ ζαγάρ. Φύγε απού κουντάμ’ μη σι πιταλώσω!

-ΚΑΡ. Μορφονιέ, πώς απ’ τα μέρη μας; Ήρθες για τον αγώνα;

-ΜΟΡΦ. Ουί, ουί τριαλαλά, τριαλαλά. Μου είπε η μαμά μου να νικήσω και να παντρευτώ την όμορφη κοπελιά. Αν χάσω η μαμά μου θα με κάνει ντα!

-ΝΙΟΝΙΟΣ. Σιγά μη την κερδίσεις εσύ με τέτοια μύτη. Αν φταρνιστείς πρέπει η βεζυροπούλα να κρατάει ομπρέλα. Καλημερίζω σας σιόρες. Χαιρετίσματα από την όμορφη Ζάκυνθο, το φιόρε του Λεβάντε. Εκεί που βγαίνουν τα εύοσμα τα μπουγαρίνια! Ήρθα να πάρω τη γυναίκα μου. Πού είναι;

-ΜΠ.ΓΙΩΡΓΟΣ. Ισύ ψηλέ κι άχαρε! Θες να παλέψουμι μαζί; Φαίνισι καρδαμουμένους. Ας τη μπουλντόζα για τουν Καραγκιόζ.

-ΝΙΟΝΙΟΣ. Μωρέ μακάρι να παλέψω με σένα το γέρο! Μετά θα ταράξω και τον Καραγκιόζη στις σφαλιάρες και έπειτα δρόμο για το φιόρε του Λεβάντε με την προίκα της βαζυροπούλας. Άντε λοιπόν τι κοιτάς πάμε στον Πασά να ξεκινήσει το πάλεμα…

-ΜΠ.ΓΙΩΡΓΟΣ. Κι γιατί να μη τα ξικαθαρίσουμι ιδώ κι τώρα; Άιντε ωρέ ψηλέα! Όρμα αν σι κουτάει!

-ΝΙΟΝΙΟΣ. Έρχομαι μπάρμπα. Θα δεις τι θα πει ζακυνθινή παλικαριά!

-ΜΠ.ΓΙΩΡΓΟΣ. Πάρι αυτή τη φάπα να είνι ούλ δικιάς!

-ΝΙΟΝΙΟΣ. Πάρε και συ γέρο να με θυμάσαι

-ΜΠ.ΓΙΩΡΓΟΣ. Ααααααααααααααααχ!

-ΝΙΟΝΙΟΣ. Ωχχχχχχχχχχχχχχχχχχχχχχχχχ!

-ΚΑΡ. Αχ, Μπαρμπα Γιώργο, αχ, Νιόνιο, πάει το φάγατε το ξύλο μόνοι σας και με αφήσατε με αυτή τη όρθια μπουλτόζα που τη φοβάμαι.

-ΜΟΡΦ. Ουί, ουί, ποιον είπες μπουλτόζα βρε, τη λεπτή και όμορφη μυτούλα μου; Στάσου να σου δώσω μια φάπα από αυτές που μου δίνει και μένα η μαμά μου για να μάθεις.

-ΚΑΡ. Σιγά μη περιμένω εσένα να με σφαλιαρίσεις. Πάρε εσύ μια από τις ξεγυρισμένες που δίνω στον Χατζατζάρη κάθε μέρα!

-ΜΟΡΦ. Ααααααααααααααααχ!

-ΚΑΡ. Ωχχχχχχχχχχχχχχχχχχχχχχχχχ!

-ΧΑΤΖ. Ωραία παρέα μαζεύτηκε πρωί – πρωί. Όλοι οι τρελοί εδώ. Ο ένας καρπάζωσε τον άλλον. Και όλοι πέσανε ξεροί αφήνοντάς με μόνο. Δυστυχία μου… Μα τι λέω ο βλάκας! ΤΙ ΤΥΧΗ! Βγήκαν όλοι εκτός μάχης και με άφησαν μόνο με τη βεζυροπούλα. Τρέχω αμέσως στον πασά!

Παιδιά! Αυτά κάνει η πλεονεξία και η διχόνοια. Να είστε πάντα αγαπημένα και φίλοι μεταξύ σας. Θα σας γράφω από το παλάτι!

Γεια σας, γεια σας!